Á myndinni eru Harald Wolf , Stefán Friðfinnsson og Friðrik Sophusson . Fulltrúar Landsvirkjunar og Fosskrafts undirrituðu þann 9. september 2003 samning upp á um 8,3 milljarða króna um gerð stöðvarhúshvelfingar Kárahnjúkarvirkjunar . Fosskraft átti lægsta tilboð í verkið . Fosskraft er í eigu fjögurra fyrirtækja : ÍAV , Ístaks , E. Phil & Sön í Danmörku og Hochtief í Þýskalandi . Samninginn undirrituðu Friðrik Sophusson fyrir hönd Landsvirkjunar , Stefán Friðfinnsson fyrir ÍAV , Loftur Árnason fyrir Ístak , Sören Langvad fyrir E.Phil & Sön og Harald Wolf og Roberto Simoni fyrir Hochtief . Verkefni Fosskrafts næstu árin er að grafa aðkomugöng inn í Teigsbjarg í Fljótsdal ( 7,5 x 7,2 m ) , strengjagöng ( 4,0 x 4,0 m ) , stöðvarhúshelli ( 115 x 14 x 34 m ) , spennahelli ( 103 x 13,5 x 16 m ) og tvenn fallgöng ( 3,5 m að þvermáli og 410 m löng ) ásamt frárennslisgöngum ( 9 x 9 m ) . Síðan mun fyrirtækið steypa upp og ganga frá stöðvarhúsinu og tilheyrandi mannvirkjum . Undirbúningsframkvæmdir eru þegar hafnar í Fljótsdal . Byrjað er að reisa vinnubúðir á vettvangi og Héraðsverk á Egilsstöðum er að grafa frá væntanlegum gangamunnum til að Fosskraftsmenn geti byrjað á sjálfri gangagerðinni þann 15. október 2003 . Gert er ráð fyrir að rúmlega 100 manns verði við störf að jafnaði meðan verið er að sprengja og grafa göng í fjallið en að starfsmönnum fjölgi þegar farið verður að byggja stöðvarhúsið og tilheyrandi mannvirki . Á myndinni eru Harald Wolf , Stefán Friðfinnsson og Friðrik Sophusson .